ΑΠΟΦΑΣΕΙΣ
Αριθμ. 297
Πρόγραμμα «ΤΟΥΡΙΣΜΟΣ ΓΙΑ ΟΛΟΥΣ» έτους 2024.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ  ΤΟΥΡΙΣΜΟΥ -
ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
1. Τα άρθρα 45 και 45Α του ν. 4933/2022 «Προσαρμογή της ελληνικής νομοθεσίας προς την Οδηγία (ΕΕ)
2019/2161 του Ευρωπαϊκού Κοινοβουλίου και του Συμβουλίου της 27ης Νοεμβρίου 2019 για την τροποποίηση
της Οδηγίας 93/13/ΕΟΚ του Συμβουλίου και των Οδηγιών
98/6/ΕΚ, 2005/29/ΕΚ και 2011/83/ΕΕ του Ευρωπαϊκού Κοινοβουλίου και του Συμβουλίου όσον αφορά στην καλύ-
τερη επιβολή και τον εκσυγχρονισμό των κανόνων της
Ένωσης για την προστασία των καταναλωτών και άλλες
διατάξεις» (Α’ 99) και ειδικότερα την παρ. 2 του άρθρου 45.
2. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της οδηγίας 95/46/ΕΚ (L 119) και τον
ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού
(ΕΕ) 2016/679 του Ευρωπαϊκού Κοινοβουλίου και του
Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
5. Τον ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133).
6. Το άρθρο 47 του ν.  4623/2019 «Ρυθμίσεις του
Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επεί-
γοντα ζητήματα» (Α’ 134).
7. Τον Κώδικα Φορολογικής Διαδικασίας (ν. 4987/2022,
Α’ 206).
8. Τα άρθρα 3 και 11 του ν. 4557/2018 «Πρόληψη και
καταστολή της νομιμοποίησης εσόδων από εγκληματικές δραστηριότητες και της χρηματοδότησης της τρο-
μοκρατίας (ενσωμάτωση της Οδηγίας 2015/849/EE) και
άλλες διατάξεις» (Α’ 139).
9. Το άρθρο 37 του ν. 4389/2016 «Επείγουσες διατάξεις για την εφαρμογή της συμφωνίας δημοσιονομικών
στόχων και διαρθρωτικών μεταρρυθμίσεων και άλλες
διατάξεις» (Α’ 94).
10. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005 (Α’ 98),
το οποίο διατηρήθηκε σε ισχύ με την παρ. 22 του άρθρου
119 του ν. 4622/2019.
11. Το άρθρο 32 του ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την
προγραμματική περίοδο 2007-2013» (Α’ 267).
12. Την παρ. 1 του άρθρου 31 του ν. 3013/2002 «Αναβάθμιση της πολιτικής προστασίας και άλλες διατάξεις»
(Α’ 102).
13. To π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών Γραμματειών - Μεταφορά αρμοδιοτήτων,
υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
14. Το π.δ. 82/2023 «Μετονομασία Υπουργείου -Σύσταση και μετονομασία Γενικών Γραμματειών - Μεταφορά
αρμοδιοτήτων, υπηρεσιακών μονάδων και θέσεων προσωπικού -Τροποποίηση και συμπλήρωση του π.δ. 77/
2023 (Α’ 130) - Μεταβατικές διατάξεις» (Α’ 139).
15. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
16. Το π.δ. 142/2017 «Οργανισμός Υπουργείου Οικονομικών» (Α’ 181).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 79
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 79/08.01.2024
17. Το π.δ. 40/2020 «Οργανισμός Υπουργείου Ψηφιακής Διακυβέρνησης» (Α’ 85).
18. Το π.δ. 127/2017 «Οργανισμός του Υπουργείου
Τουρισμού» (Α’ 157).
19. Το άρθρο 5 της υπό στοιχεία οικ. 2/54366/ΔΛΓΚ/
1.7.2019 απόφασης του Αναπληρωτή Υπουργού Οικονομικών «Καθορισμός λειτουργίας τραπεζικών λογαρια-
σμών και ταμειακός προγραμματισμός, των φορέων της
Γενικής Κυβέρνησης που υπάγονται στην παρ. 10 του
άρθρου 69Α του ν. 4270/2014, όπως ισχύει» (Β’ 2680).
20. Την υπό στοιχεία Υ12/07-07-2023 απόφαση του
Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών Νικόλαο Παπαθανά-
ση» (Β’ 4403).
21. Την υπ’ αρ. 10298/10-07-2023 κοινή απόφαση του
Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Αθα-
νάσιο Πετραλιά» (Β’ 4441).
22. Την υπ’ αρ. 755/10-07-2023 κοινή απόφαση του
Πρωθυπουργού και της Υπουργού Τουρισμού «Ανάθεση αρμοδιοτήτων στην Υφυπουργό Τουρισμού Έλενα
Ράπτη» (Β’ 4440).
23. Την υπ’ αρ. 38427/29.10.2021 απόφαση του Υπουργού Επικρατείας “Τροποποίηση του καταστατικού της
ανώνυμης εταιρείας «Κοινωνία της Πληροφορίας Μονοπρόσωπη Α.Ε.» και κωδικοποίηση αυτού” (Β’ 5111).
24. Την υπό στοιχεία 118944 ΕΞ 2019/23.10.2019 απόφαση του Υπουργού Επικρατείας «Λειτουργία Κέντρου
Διαλειτουργικότητας της Γενικής Γραμματείας Πληροφοριακών Συστημάτων Δημόσιας Διοίκησης του Υπουργεί-
ου Ψηφιακής Διακυβέρνησης» (Β’ 3990).
25. Την υπό στοιχεία 3981 ΕΞ 2020/25.2.2020 απόφαση του Υπουργού Επικρατείας «Παροχή Υπηρεσίας Αυ-
θεντικοποίησης Χρηστών oAuth2.0 σε Πληροφοριακά
Συστήματα τρίτων Φορέων» (Β’ 762).
26. Την υπ’ αρ. 77602/12-07-2021 απόφαση του Υφυπουργού Ανάπτυξης και Επενδύσεων «Έγκριση Ειδικού
Προγράμματος αντιμετώπισης έκτακτων αναγκών: στόχοι και σύστημα διαχείρισης» (Β’ 3391).
27. Την υπ’ αρ. 29810 ΕΞ 2020/23.10.2020 απόφαση
του Υπουργού Επικρατείας «Διαδικασία αυθεντικοποίησης υπαλλήλων του δημοσίου τομέα σε ψηφιακές δη-
μόσιες υπηρεσίες» (Β’ 4798).
28. Την υπό στοιχεία 6810 ΕΞ 2021/9.3.2021 κοινή απόφαση του Υπουργού Επικρατείας και του Υφυπουργού
Ψηφιακής Διακυβέρνησης «Λειτουργία Εθνικού Μητρώου Επικοινωνίας» (Β’ 988).
29. Την υπ’ αρ. 10014/02-02-2023 (ΑΔΑ: 6ΣΥΠ46ΜΤΛΡΥΔΧ) εγκύκλιο Οδηγιών για την Έγκριση και Χρηματοδό-
τηση του ΠΔΕ 2023 και τον προγραμματισμό Δαπανών
ΠΔΕ 2024-2026.
30. Την υπ’ αρ. 68974/07-07-2022 απόφαση ένταξης
της Πράξης «Τουρισμός για Όλους για τα έτη 20222025» με κωδικό ΟΠΣ 5183770 στο «Ειδικό Πρόγραμμα
Εκτάκτων Αναγκών 2021-2025» (ΑΔΑ:6ΦΝ346ΜΤΛΡΖΔΞ).
31. Tην υπ’ αρ. 13958/11.07.2022 κοινή απόφαση των
Υπουργών Οικονομικών, Ανάπτυξης και Επενδύσεων,
Ψηφιακής Διακυβέρνησης, Τουρισμού και Επικρατείας
«ΠΡΟΓΡΑΜΜΑ “ΤΟΥΡΙΣΜΟΣ ΓΙΑ ΟΛΟΥΣ 2022» (Β’ 3652),
όπως τροποποιήθηκε με τις υπ’ αρ. 14803/22.07.2022
(Β’ 3949), 17708/14.09.2022 (Β’ 4880) και 597/12.01.2023
(Β’ 103) όμοιες αποφάσεις.
32. Την υπ’ αρ. 21593/20-11-2023 απόφαση της Υπουργού Τουρισμού για σύναψη Προγραμματικής Συμφωνίας
με την εταιρεία «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε.»
για το Έργο «Τουρισμός για Όλους 2023 -2025» (ΑΔΑ:
96Ν8465ΧΘΟ-ΩΤ2).
33. Την υπ’ αρ. 1316/30.11.2023 (ΑΠ Γραφείου Υπουργού Τουρισμού) Προγραμματική Συμφωνία μεταξύ του
Υπουργείου Τουρισμού και της εταιρείας «Κοινωνία της
Πληροφορίας Μ.Α.Ε».
34. Το υπό στοιχεία 3122/864 Α1/05.06.2020 (υπ’ αρ.
Υπουργείου Τουρισμού 8658/10.6.2020) έγγραφο της
Ειδικής Υπηρεσίας Διαχείρισης Επιχειρησιακού Προγράμματος «Ανταγωνιστικότητα, Επιχειρηματικότητα και
Καινοτομία», όπου βεβαιώνεται ότι η Δράση κρίθηκε μη
επιλέξιμη για συγχρηματοδότηση.
35. Την υπό στοιχεία ΥΠΟΙΚ 19652 ΕΞ 2023/21.07.2023
Γνωμοδότηση της Κεντρικής Μονάδας Κρατικών Ενισχύσεων του Υπουργείου Οικονομικών.
36. Την υπ’ αρ. 24332/29.12.2023 κοινή απόφαση του
Αναπληρωτή Υπουργού Εθνικής Οικονομίας και Οικονομικών και της Υπουργού Τουρισμού «Διαδικασία
πληρωμής δικαιούχων προγράμματος τουρισμός για
όλους 2022 - 2025 του άρθρου 45Α του ν. 4933/2022
(Α’ 99), όπως προστέθηκε με το άρθρο 7 του ν. 5061/2023
(Α’ 179)».
37. Την υπ’ αρ. 24110/27.12.2023 εισήγηση της Προϊσταμένης της Γ.Δ.Ο.Δ.Υ. του Υπουργείου Τουρισμού,
σύμφωνα με την οποία δεν επιφέρει πρόσθετη δημοσιονομική επιβάρυνση στον προϋπολογισμό του Υπουρ-
γείου Τουρισμού πέραν αυτής που είχε προσδιορισθεί
με τις υπ’  αρ. 13733/07.07.2022, 14642/20.07.2022,
17680/13.09.2022 και 24197/23.12.2022 εισηγήσεις
Προϊσταμένης της Γ.Δ.Ο.Δ.Υ. του Υπουργείου Τουρισμού,
αποφασίζουμε:
Την κατάρτιση δεύτερου (Β’ ) κύκλου Προγράμματος
ενίσχυσης της ζήτησης του εγχώριου τουρισμού με τίτλο
«Τουρισμός για Όλους 2024» στο πλαίσιο υλοποίησης
του Προγράμματος Τουρισμός για Όλους 2022 - 2025,
το οποίο πραγματοποιείται σε ετήσιους κύκλους. Το
Πρόγραμμα «Τουρισμός για Όλους 2024» υλοποιείται
μέχρι τις 31.12.2024. Η «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ
Μ.Α.Ε.» (Κ.τ.Π. Μ.Α.Ε./www.ktpae.gr) ορίζεται Φορέας
Υλοποίησης του Προγράμματος. Για την υλοποίηση
του Προγράμματος «Τουρισμός για Όλους 2024» ποσό
ύψους είκοσι πέντε εκατομμυρίων εξακοσίων ενενήντα
τεσσάρων χιλιάδων πεντακοσίων τριάντα εννέα ευρώ
και ογδόντα εννέα λεπτών (25.694.539,89) αφορά σε
δαπάνες χορήγησης της οικονομικής διευκόλυνσης
στους δικαιούχους για τον δεύτερο κύκλο, καθώς και
σε δαπάνες υλοποίησης που ορίζονται βάσει της υπ’ αρ.
Γραφείου Υπουργού 1316/30.11.2023 Προγραμματικής
Συμφωνίας που υπεγράφη μεταξύ του Υπουργείου Τουρισμού και της Κ.τ.Π. Μ.Α.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 79/08.01.2024
Άρθρο 1
ΣΚΟΠΟΣ ΚΑΙ ΑΝΤΙΚΕΙΜΕΝΟ
ΤΟΥ ΠΡΟΓΡΑΜΜΑΤΟΣ
1. Σκοπός του Προγράμματος είναι η ενίσχυση της ζήτησης του εγχώριου τουρισμού, μέσω της επιδότησης σε
δικαιούχους υπηρεσιών διαμονής για την πραγματοποίηση διακοπών εντός της Επικράτειας.
2. Μέσω του Προγράμματος χορηγείται, κατόπιν σχετικής ηλεκτρονικής αίτησης και επιλογής μέσω κλήρωσης,
οικονομική διευκόλυνση ως εξής:
- Ποσό ύψους διακοσίων (200) ευρώ σε φυσικά πρόσωπα που πληρούν τις οριζόμενες από το άρθρο 2 προ-
ϋποθέσεις.
- Ποσό ύψους τριακοσίων (300) ευρώ σε φυσικά πρόσωπα:
- άγαμα ή σε κατάσταση χηρείας με προστατευόμενα
τέκνα, βάσει τελευταίας εκκαθαρισμένης κατά την υποβολή της αίτησης Δήλωσης Φορολογίας Εισοδήματος
Φυσικών Προσώπων 2022,
- έγγαμα ή μέρη συμφώνου συμβίωσης με τρία προστατευόμενα τέκνα και άνω, βάσει τελευταίας εκκαθαρι-
σμένης κατά την υποβολή της αίτησης κοινής ή χωριστής
Δήλωσης Φορολογίας Εισοδήματος Φυσικών Προσώπων 2022. Σημειώνεται ότι η επίκληση της ύπαρξης του
ανωτέρω αριθμού τέκνων για τη λήψη της επαυξημένης
ενίσχυσης είναι δυνατή άπαξ.
- Συνταξιούχους όλων των Ταμείων με οριστική απόφαση απονομής σύνταξης λόγω γήρατος έως 31.12.2022,
που πληρούν τις οριζόμενες από το άρθρο 2 προϋποθέσεις.
- Ποσό ύψους τετρακοσίων (400) ευρώ, ειδικώς για
ΑμεΑ, με ισχύουσα απόφαση συνολικού ποσοστού
αναπηρίας από 67% και άνω κατά την υποβολή της
αιτήσεως, καθώς και για κληρωθέντες δικαιούχους με
τέκνα ΑμεΑ με ισχύουσα Απόφαση συνολικού ποσοστού
αναπηρίας από 67% και άνω κατά την υποβολή της αιτήσεως, σύμφωνα με την περιγραφόμενη στο Άρθρο 5
διαδικασία. Σημειώνεται ότι η επίκληση της ιδιότητας
ΑμεΑ είναι δυνατή άπαξ, είτε από το αιτούμενο πρόσωπο
ΑμεΑ είτε από αιτούμενο με τέκνο ΑμεΑ, που πληρούν
τις οριζόμενες από το άρθρο 2 προϋποθέσεις.
- Σε περίπτωση δικαιούχου που πληροί τις προϋποθέσεις περισσότερων της μίας εκ των ως άνω κατηγοριών,
η αίτηση κατατάσσεται στην κατηγορία με το μέγιστο
ποσό επιδότησης.
- Τα ως άνω ποσά αφορούν αποκλειστικά τον δικαιούχο και δεν αυξάνονται σε περίπτωση ύπαρξης εξαρτώ-
μενων από αυτόν μελών.
3. Η ως άνω οικονομική διευκόλυνση πιστώνεται
από τον Φορέα Υλοποίησης, στον δικαιούχο, όπως αυτός ορίζεται στο άρθρο 2 της παρούσας, σε ψηφιακή
χρεωστική κάρτα, που εκδίδεται ειδικά για τον σκοπό
αυτό από πιστωτικό ίδρυμα ή χρηματοπιστωτικό οργανισμό, κατά την έννοια των παρ. 2 και 3 του άρθρου 3
του ν. 4557/2018 (Α’ 139), αντίστοιχα. Για την έκδοση της
ανωτέρω ψηφιακής χρεωστικής κάρτας και την πίστωση του χρηματικού ποσού δημιουργείται ειδική εφαρ-
μογή από τον Φορέα Υλοποίησης, προσβάσιμη μέσω
της Ενιαίας Ψηφιακής Πύλης της Δημόσιας Διοίκησης
(gov.gr - ΕΨΠ). Μεταξύ του Υπουργείου Τουρισμού και
του Φορέα Υλοποίησης, ήτοι της ΚτΠ Μ.Α.Ε., συνάπτεται Προγραμματική Συμφωνία, στην οποία ορίζονται οι
γενικοί όροι υλοποίησης του Προγράμματος.
4. Ο Φορέας Υλοποίησης ορίζεται ως υπεύθυνος και
εκτελών την επεξεργασία των δεδομένων προσωπικού
χαρακτήρα που πραγματοποιείται στο πλαίσιο της διαχείρισης της ως άνω ηλεκτρονικής εφαρμογής. Ο Φορέας
Υλοποίησης έχει την υποχρέωση λήψης και διαρκούς
τήρησης των κατάλληλων και αναγκαίων τεχνικών και
οργανωτικών μέτρων ασφάλειας των λαμβανομένων
στοιχείων και, κατ’ ελάχιστον, την καταγραφή και παρακολούθηση των προσβάσεων, τη διασφάλιση ιχνηλασι-
μότητας και την προστασία των διακινούμενων δεδομένων από κάθε παραβίαση, καθώς και από σκόπιμη
ή τυχαία απειλή, ενεργώντας σύμφωνα με το ενωσιακό
και εθνικό δίκαιο και, ιδίως, σύμφωνα με τις διατάξεις
του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
(ΕΕ L 119) (Γενικού Κανονισμού για την Προστασία Δεδομένων - ΓΚΠΔ) και του ν. 4624/2019 (Α’ 137). Τα δε-
δομένα προσωπικού χαρακτήρα που καταχωρίζονται
στην εφαρμογή, συλλέγονται, τηρούνται και τυγχάνουν
περαιτέρω επεξεργασίας αποκλειστικά για τους σκοπούς
της χορήγησης του «ΤΟΥΡΙΣΜΟΣ ΓΙΑ ΟΛΟΥΣ Pass». Τα
ανωτέρω δεδομένα τηρούνται για τους ως άνω σκοπούς
για περίοδο δύο (2) ετών και στη συνέχεια διαγράφονται.
Ο Φορέας Υλοποίησης δεν υποχρεούται σε αναζήτηση
συναίνεσης για την επεξεργασία των προσωπικών δεδομένων των υποκειμένων, εν προκειμένω των αιτούντων
πολιτών, δεδομένου ότι κατά την υποβολή της αίτησης
ο πολίτης συναινεί για τη συλλογή και επεξεργασία των
προσωπικών του δεδομένων για τους σκοπούς της παρούσας, μέσω ειδικής σχετικής επιλογής.
5. Ο Φορέας Υλοποίησης υπογράφει, ως υπεύθυνος
επεξεργασίας δεδομένων, σχετικό συμφωνητικό επεξεργασίας προσωπικών δεδομένων με το Υπουργείο Του-
ρισμού. Επίσης, υπογράφει με όποιον τρίτο - τράπεζα,
ανάδοχο κλήρωσης, κ.τ.λ.- σχετικό συμφωνητικό επεξεργασίας δεδομένων ή/και συμφωνητικό εχεμύθειας,
όπως προβλέπεται στη νομοθεσία.
Άρθρο 2
ΔΥΝΗΤΙΚΟΙ ΔΙΚΑΙΟΥΧΟΙ ΤΟΥ ΠΡΟΓΡΑΜΜΑΤΟΣ
1. Δυνητικοί Δικαιούχοι του Προγράμματος «Τουρισμός για Όλους 2024» είναι ενήλικα φυσικά πρόσωπα,
που είναι φορολογικοί κάτοικοι Ελλάδας και εμπίπτουν
στα εισοδηματικά κριτήρια της παρούσας (ετήσιο ατομικό/οικογενειακό εισόδημα).
2. Για τον δεύτερο (Β’ ) κύκλο του Προγράμματος, ήτοι
για το Πρόγραμμα «Τουρισμός για Όλους 2024», Δυνητικοί Δικαιούχοι είναι όσοι έχουν υποβάλει οριστική
Δήλωση Φορολογίας Εισοδήματος Φυσικών Προσώπων μέχρι την καταληκτική ημερομηνία εμπρόθεσμης
υποβολής δηλώσεων φορολογικού έτους 2022, η οποία
έχει εκκαθαρισθεί έως την τελική ημερομηνία υποβολής
των αιτήσεων, και το ετήσιο οικογενειακό εισόδημά τους
εμπίπτει στα οριζόμενα στον κάτωθι πίνακα εισοδηματικά κριτήρια. Ως ετήσιο οικογενειακό εισόδημα θεω-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 79/08.01.2024
ρείται το συνολικό ετήσιο φορολογούμενο πραγματικό
ή τεκμαρτό εισόδημα, καθώς και το απαλλασσόμενο ή
φορολογούμενο με ειδικό τρόπο εισόδημα του φορολογούμενου, της συζύγου του και των τέκνων που τον
βαρύνουν, από κάθε πηγή. Στο ως άνω εισόδημα δεν
προσμετράται τυχόν επίδομα αναπηρίας του δικαιούχου
ή των εξαρτώμενων από αυτόν μελών το οποίο απαλλάσσεται του φόρου.
ΑΤΟΜΙΚΟ (ΦΥΣΙΚΑ
ΠΡΟΣΩΠΑ ΑΓΑΜΑ Ή ΣΕ
ΚΑΤΑΣΤΑΣΗ ΧΗΡΕΙΑΣ)
ΟΙΚΟΓΕΝΕΙΑΚΟ (ΕΓΓΑΜΟΙ
ΚΑΙ ΜΕΡΗ ΣΥΜΦΩΝΟΥ
ΣΥΜΒΙΩΣΗΣ)
ΧΩΡΙΣ ΤΕΚΝΑ
19.000
31.000
ΜΕ 1 ΤΕΚΝΟ
20.500
32.500
ΜΕ 2 ΤΕΚΝΑ
22.000
34.000
ΜΕ 3 ΤΕΚΝΑ
24.000
36.000
ΜΕ ΠΕΡΙΣΣΟΤΕΡΑ
ΤΕΚΝΑ
29.000
41.000
3. Για τους σκοπούς της παρούσας ως τέκνο νοείται
κάθε φυσικό, νόμιμα αναγνωρισμένο ή υιοθετημένο τέκνο και γενικά κάθε τέκνο του οποίου ο δικαιούχος έχει
τη γονική μέριμνα και επιμέλεια.
4. Δεν θεωρούνται δικαιούχοι του Β’ κύκλου του Προγράμματος «Τουρισμός για όλους 2024»:
α) Οι επιλεγέντες ως δικαιούχοι στο πλαίσιο του Προγράμματος Κοινωνικού Τουρισμού περιόδου 2024 της
Δ.ΥΠ.Α., ανεξαρτήτως από το αν έκαναν χρήση της παροχής ή όχι,
β) οι κληρωθέντες του α’ κύκλου του Έργου «Τουρισμός για Όλους για τα έτη 2022-2025», ήτοι του Προ-
γράμματος «Τουρισμός για Όλους 2022» ανεξαρτήτως
αν έκαναν χρήση της παροχής ή όχι.
Άρθρο 3
ΑΙΤΗΣΕΙΣ ΔΥΝΗΤΙΚΩΝ ΔΙΚΑΙΟΥΧΩΝ ΔΙΑΔΙΚΑΣΙΑ ΥΠΟΒΟΛΗΣ
1. Για την ένταξη στο Πρόγραμμα απαιτείται αίτηση,
η οποία υποβάλλεται από τους δυνητικούς δικαιούχους
μέσω ειδικής εφαρμογής προσβάσιμης από την Ενιαία
Ψηφιακή Πύλη της Δημόσιας Διοίκησης (gov.gr-ΕΨΠ), και
απευθείας μέσω του vouchers.gov.gr. Για την υποβολή
της αίτησης απαιτείται η προηγούμενη αυθεντικοποίηση των δυνητικών δικαιούχων με τη χρήση των κωδι-
κών - διαπιστευτηρίων της Γενικής Γραμματείας Πληροφοριακών Συστημάτων και Ψηφιακής Διακυβέρνησης
(Γ.Γ.Π.Σ.Ψ.Δ.) του Υπουργείου Ψηφιακής Διακυβέρνησης
(taxisnet), σύμφωνα με το άρθρο 24 του ν. 4727/2020
(Α’ 184). Η ενέργεια αυτή υλοποιείται ως υπηρεσία στην
υποδομή του vouchers.gov.gr και χρησιμοποιεί τις υπηρεσίες login TAXISnet (OAuth 2.0 client), οι οποίες παρα-
μετροποιούνται κατάλληλα από τη Γενική Γραμματεία
Πληροφοριακών Συστημάτων και Ψηφιακής Διακυβέρνησης. Η αίτηση επέχει θέση υπεύθυνης δήλωσης του
άρθρου 8 του ν. 1599/1986 (Α’ 75) για την ακρίβεια των
στοιχείων που περιέχονται σε αυτήν. Οποιαδήποτε ψευδής αναφορά ή αναντιστοιχία με τα πραγματικά στοιχεία,
πέραν των οικονομικών επιπτώσεων, ενδέχεται να επιφέρει και ποινικές κυρώσεις. Κατά την υποβολή της αίτησης
δηλώνεται η συναίνεση του αιτούντα για τη συλλογή και
επεξεργασία των προσωπικών του δεδομένων για τους
σκοπούς της παρούσας, μέσω ειδικής σχετικής επιλογής.
2. Ο δυνητικός δικαιούχος εισέρχεται στην ειδική
εφαρμογή και αιτείται την έκδοση της άυλης ψηφιακής χρεωστικής κάρτας και την πίστωση του ανωτέρω
χρηματικού ποσού σε αυτήν. Μετά την είσοδό του στην
εφαρμογή, ο αιτών καταχωρίζει στα εμφανιζόμενα στο
σύστημα πεδία τα στοιχεία επικοινωνίας του και, ειδικότερα, τη διεύθυνση ηλεκτρονικού ταχυδρομείου και τον
αριθμό του κινητού τηλεφώνου, τα οποία στη συνέχεια
πιστοποιεί. Παράλληλα, ο αιτών δηλώνει ότι το χρηματικό ποσό που πιστώνεται στη χρεωστική κάρτα θα χρη-
σιμοποιηθεί αποκλειστικά από τον ίδιο για την κάλυψη
δαπανών διαμονής του και δεν είναι δυνατή οποιαδήποτε μεταφορά σε τρίτο πρόσωπο ή η ανάληψή του. Οι
δηλώσεις των προηγούμενων εδαφίων συνιστούν ταυτοχρόνως και υπεύθυνες δηλώσεις του ν. 1599/1986 (Α’ 75).
Ο δικαιούχος καταχωρίζει επίσης το χρηματοπιστωτικό
ίδρυμα επιλογής του, από το οποίο θα εκδοθεί η κάρτα,
και αιτείται την έκδοση της άυλης ψηφιακής χρεωστικής
κάρτας και την πίστωση του σχετικού ποσού. Σε περίπτωση ύπαρξης αναπηρίας συνολικού ποσοστού από 67%
και άνω του/της υπόχρεου σε φορολογική δήλωση ή/
και τέκνων αυτών, όπως έχει δηλωθεί κατά την υποβολή της φορολογικής δήλωσης του φορολογικού έτους
2022, εμφανίζονται προς συμπλήρωση και τα κάτωθι
πεδία για τον/την υπόχρεο ή/και τα τέκνα αυτού/αυτής:
Αριθμός Μητρώου Κοινωνικής Ασφάλισης (Α.Μ.Κ.Α.) ή
προσωρινός Αριθμός Μητρώου Κοινωνικής Ασφάλισης
του άρθρου 248 του ν. 4782/2021 (Α’ 36) (Π.Α.Μ.Κ.Α.) ή
Προσωρινός Αριθμός Ασφάλισης και Υγειονομικής Περίθαλψης Αλλοδαπού (ΠΑ.Α.Υ.Π.Α.).
3. Για τον σκοπό της επαλήθευσης των προϋποθέσεων του δεύτερου και τρίτου εδαφίου της παρ. 2 του
άρθρου 1 της παρούσας απόφασης, ήτοι της πλήρωσης
του κριτηρίου για την χορήγηση επαυξημένου ποσού
επιδότησης (κληρωθέντες δικαιούχοι ΑμεΑ με ισχύουσα
Απόφαση συνολικού ποσοστού αναπηρίας από 67% και
άνω κατά την υποβολή της αίτησης καθώς και κληρωθέντες δικαιούχοι με τέκνα ΑμεΑ με ισχύουσα Απόφαση
συνολικού ποσοστού αναπηρίας από 67% και άνω κατά
την υποβολή της αίτησης, κληρωθέντα φυσικά πρόσωπα
άγαμα ή σε κατάσταση χηρείας με προστατευόμενα τέκνα, έγγαμα ή μέρη συμφώνου συμβίωσης με τρία τέκνα
και άνω βάσει κοινής ή χωριστής οριστικής Δήλωσης
Φορολογίας εισοδήματος Φυσικών Προσώπων 2022, η
οποία έχει υποβληθεί εμπρόθεσμα και εκκαθαρισθεί έως
την καταληκτική ημερομηνία υποβολής αιτήσεων, και
συνταξιούχους όλων των Ταμείων με οριστική απόφαση
απονομής σύνταξης λόγω γήρατος έως 31.12.2022) και
της παρ. 2 του άρθρου 2, ήτοι της πλήρωσης των εισοδηματικών κριτηρίων, το πληροφοριακό σύστημα της
εφαρμογής θα διαλειτουργεί, ιδίως, με τα κατάλληλα Μητρώα που τηρούνται από την Ανεξάρτητη Αρχή Δημοσί-
ων Εσόδων (Α.Α.Δ.Ε.), τον ΕΦΚΑ και το Εθνικό Μητρώο
Επικοινωνίας της Γενικής Γραμματείας Πληροφοριακών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 79/08.01.2024
Συστημάτων και Ψηφιακής Διακυβέρνησης. Σημειώνεται
ότι η ενέργεια αυτή θα υλοποιηθεί μέσω Web services
που διατίθενται από το Κέντρο Διαλειτουργικότητας.
4. Στην περίπτωση εγκεκριμένης αίτησης δεν επιτρέπεται ανάκληση ή υποβολή δεύτερης αίτησης.
5. Σε περίπτωση που δεν έχει υποβληθεί δήλωση φορολογίας εισοδήματος φυσικών προσώπων για το φορο-
λογικό έτος 2022, δεν είναι δυνατή η υποβολή αίτησης.
6. Για τον Β’ κύκλο («Τουρισμός για Όλους 2024») η αίτηση μπορεί να υποβληθεί, μέσω της ειδικής εφαρμογής
της παρ. 3 του άρθρου 1 της παρούσας, που δημιουργείται από την ΚτΠ Μ.Α.Ε. Η έναρξη της λειτουργίας της
εφαρμογής καθώς και η έναρξη υποβολής αιτήσεων για
τη λήψη της οικονομικής ενίσχυσης πραγματοποιείται
με Ανακοίνωση του Φορέα Υλοποίησης.
7. Ο δυνητικός δικαιούχος μπορεί να υποβάλει αίτηση
για την έκδοση της ψηφιακής χρεωστικής κάρτας και
την πίστωση του ποσού και στα Κέντρα Εξυπηρέτησης
Πολιτών (Κ.Ε.Π.), κατά τα οριζόμενα κατωτέρω.
Άρθρο 4
ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ ΑΫΛΗΣ
ΨΗΦΙΑΚΗΣ ΧΡΕΩΣΤΙΚΗΣ ΚΑΡΤΑΣ ΑΠΟ ΤΑ Κ.Ε.Π.
1. Η περιγραφόμενη στο άρθρο 3 διαδικασία έκδοσης της ψηφιακής χρεωστικής κάρτας μπορεί να πραγ-
ματοποιηθεί και μέσω των Κ.Ε.Π., από πιστοποιημένο
υπάλληλο, κατόπιν σχετικής αίτησης του φυσικού προσώπου - δυνητικού δικαιούχου. Ο υπάλληλος του Κ.Ε.Π.
εισέρχεται στην ειδική εφαρμογή κατόπιν αυθεντικοποίησής του με τους Κωδικούς Δημόσιας Διοίκησης.
Στη συνέχεια, ο υπάλληλος καταχωρίζει στα πεδία που
εμφανίζονται στο σύστημα τα εξής στοιχεία του δυνητικού δικαιούχου: α) Τον Αριθμό Μητρώου Κοινωνικής
Ασφάλισης (Α.Μ.Κ.Α.) - μόνο στις περιπτώσεις ΑμεΑ σύμφωνα με την παρ. 2 του άρθρου 3 της παρούσας - ή τον
προσωρινό Αριθμό Μητρώου Κοινωνικής Ασφάλισης
(Π.Α.Μ.Κ.Α.) ή τον Προσωρινό Αριθμό Ασφάλισης και
Υγειονομικής Περίθαλψης Αλλοδαπού (Π.Α.Α.Υ.Π.Α.) και
β) τα στοιχεία επικοινωνίας του - και ειδικότερα τη διεύθυνση ηλεκτρονικού ταχυδρομείου και τον αριθμό του
κινητού τηλεφώνου - και αιτείται έκδοση της ψηφιακής
χρεωστικής κάρτας και την πίστωση του σχετικού ποσού
για λογαριασμό του φυσικού προσώπου. Σημειώνεται
ότι κατά την υποβολή αιτήσεως μέσω ΚΕΠ απαιτείται
πιστοποίηση του αριθμού κινητού τηλεφώνου που δηλώνει ο δικαιούχος.
2. H ανωτέρω διαδικασία έκδοσης της ψηφιακής χρεωστικής κάρτας δύναται να πραγματοποιείται και με εξου-
σιοδότηση του εκπροσώπου του δυνητικού δικαιούχου.
3. Για την εξυπηρέτηση των χρηστών του πληροφοριακού συστήματος, διατίθενται οδηγίες χρήσης της
ηλεκτρονικής εφαρμογής, καθώς και υπηρεσία εξυπηρέτησης των χρηστών (help desk) για την αναφορά και
επίλυση προβλημάτων και την παροχή οδηγιών.
4. Η άυλη ψηφιακή χρεωστική κάρτα ισχύει μέχρι
31.12.2024, ήτοι κατά την ημερομηνία λήξης του Β’ κύκλου («Τουρισμός για Όλους 2024»).
Άρθρο 5
ΕΠΙΛΟΓΗ ΤΩΝ ΔΙΚΑΙΟΥΧΩΝ ΚΑΤΑΡΤΙΣΗ ΤΟΥ ΜΗΤΡΩΟΥ ΔΙΚΑΙΟΥΧΩΝ
1. Η υποβολή αίτησης γίνεται επιτυχώς εφόσον οι δυνητικοί δικαιούχοι πληρούν τα οριζόμενα στην παρ. 2
του άρθρου 2 εισοδηματικά κριτήρια, σύμφωνα με τα
δηλωθέντα εισοδήματα του οικονομικού έτους που
προηγείται του κύκλου του Προγράμματος, όπως προκύπτουν από τη Δήλωση Φορολογίας Εισοδήματος Φυ-
σικών Προσώπων. Για τους δυνητικούς δικαιούχους που
δεν πληρούν ή που δεν αποδεικνύεται ότι πληρούν τις
προϋποθέσεις της παρ. 2 του άρθρου 2 η αίτηση απορρίπτεται από την εφαρμογή αυτομάτως.
2. Με τη συμπλήρωση της προθεσμίας υποβολής αιτήσεων συμμετοχής στο Πρόγραμμα, οι δυνητικοί δι-
καιούχοι κατατάσσονται σε Προσωρινό Πίνακα Δυνητικών Δικαιούχων, στον οποίο αναγράφονται: ο Κωδικός
Αριθμός Αίτησης της αίτησης συμμετοχής τους και τα
τέσσερα τελευταία ψηφία του Αριθμού Φορολογικού
Μητρώου τους (ΑΦΜ).
3. Ο Οριστικός Πίνακας Δικαιούχων για τους οποίους
θα εκδοθεί η ψηφιακή χρεωστική κάρτα διαμορφώνεται
με ηλεκτρονική κλήρωση μεταξύ των αιτήσεων από τον
ανωτέρω Προσωρινό Πίνακα.
4. Ο Οριστικός Πίνακας Δικαιούχων και ο Πίνακας μη
κληρωθέντων ή αποκλεισθέντων καταρτίζονται με απόφαση του Φορέα Υλοποίησης. Ο Προσωρινός Πίνακας
Δικαιούχων και ο Οριστικός Πίνακας δικαιούχων αναρτώνται στον ιστότοπο του Υπουργείου Τουρισμού και
στον ιστότοπο του Φορέα Υλοποίησης.
Άρθρο 6
ΠΙΣΤΩΣΗ ΟΙΚΟΝΟΜΙΚΗΣ ΔΙΕΥΚΟΛΥΝΣΗΣ ΕΝΕΡΓΟΠΟΙΗΣΗ ΑΫΛΗΣ ΨΗΦΙΑΚΗΣ
ΧΡΕΩΣΤΙΚΗΣ ΚΑΡΤΑΣ
1. Μετά την ολοκλήρωση της κλήρωσης και της δημοσίευσης του Οριστικού Πίνακα Δικαιούχων, ο Φορέας
Υλοποίησης διαβιβάζει αποκλειστικά και μόνο για τους
σκοπούς της παρούσας στο, κατά την έννοια των παρ. 2
και 3 του άρθρου 3 του ν. 4557/2018 (Α’ 139), πιστωτικό
ίδρυμα ή χρηματοπιστωτικό οργανισμό, τηρουμένων
των κατάλληλων τεχνικών και οργανωτικών μέτρων,
τα στοιχεία του δικαιούχου και ειδικότερα το όνομα,
το επώνυμο, τον Α.Φ.Μ, τη διεύθυνση ηλεκτρονικού
ταχυδρομείου, τον αριθμό κινητού τηλεφώνου, και το
ποσό της διευκόλυνσης, στοιχεία τα οποία είναι απαραίτητα για την έκδοση της άυλης ψηφιακής χρεωστικής
κάρτας. Το πιστωτικό ίδρυμα ή ο χρηματοπιστωτικός
οργανισμός θα διανέμει, αποκλειστικώς ηλεκτρονικά,
τις άυλες ψηφιακές χρεωστικές κάρτες εντός δύο (2)
εργάσιμων ημερών από την παραλαβή του εκάστοτε
σχετικού αρχείου, χωρίς να συνάπτει πελατειακή σχέση
με έκαστο δικαιούχο. Τέλος, ορίζεται ότι η συμμετοχή
του πιστωτικού ιδρύματος ή του χρηματοπιστωτικού
οργανισμού στην ανωτέρω διαδικασία θα πραγματοποιείται βάσει των όρων και των προϋποθέσεων που
τίθενται στο Μητρώο Συνεργαζόμενων Αδειοδοτημένων
Παρόχων Υπηρεσιών Πληρωμών, που έχει συσταθεί από
τον Φορέα Υλοποίησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 79/08.01.2024
2. Στη συνέχεια, το πιστωτικό ίδρυμα ή ο χρηματοπιστωτικός οργανισμός ενημερώνει τον δικαιούχο για τη
διαδικασία που πρέπει να ακολουθήσει για την ενεργοποίηση της κάρτας και την πίστωση του χρηματικού
ποσού, αποστέλλοντας: α) γραπτό μήνυμα (sms) στον
αριθμό κινητού τηλεφώνου που έχει δηλώσει ο δικαιούχος στην ειδική εφαρμογή, με ενσωματωμένες οδηγίες
για την ενεργοποίηση της ψηφιακής χρεωστικής κάρτας και β) μήνυμα ηλεκτρονικού ταχυδρομείου (e-mail)
στη διεύθυνση ηλεκτρονικού ταχυδρομείου που έχει
δηλώσει ο δικαιούχος στην ειδική εφαρμογή με ενσωματωμένο σύνδεσμο για την ενεργοποίηση της άυλης
ψηφιακής χρεωστικής κάρτας. Αφότου εισέλθει στον
ανωτέρω σύνδεσμο, ο δικαιούχος δημιουργεί προσωπικό κωδικό πρόσβασης (password) και λαμβάνει κωδικό
επιβεβαίωσης, με νέο γραπτό μήνυμα (sms), προκειμένου να ενεργοποιήσει την ψηφιακή χρεωστική κάρτα.
3. Η ψηφιακή χρεωστική κάρτα παραμένει ενεργοποιημένη έως τη λήξη της περιόδου υλοποίησης του Προ-
γράμματος, όπως αυτή ορίζεται στην παρούσα. Μετά
την πάροδο της ημερομηνίας λήξης της περιόδου υλοποίησης το πιστωτικό ίδρυμα ή ο χρηματοπιστωτικός
οργανισμός υποχρεούται άμεσα να την απενεργοποιήσει
και να επιστρέψει το εναπομείναν ποσό στο Λογαριασμό
του Φορέα Υλοποίησης για επαναδιάθεση σε επόμενο
κύκλο. Με τη λήξη του Προγράμματος, σύμφωνα με το
άρθρο 45Α του ν. 4933/2022 (Α’ 99), όπως συμπληρώθηκε με το άρθρο 7 του ν. 5061/2023 (Α’ 179), ο Φορέας
Υλοποίησης υποχρεούται να μεταφέρει τα τυχόν αδιάθετα ποσά στο Λογαριασμό "ΠΔΕ Αδιάθετα Υπόλοιπα
Παρελθόντων Οικονομικών Ετών" στην TτΕ.
4. Η χρήση της άυλης ψηφιακής χρεωστικής κάρτας
πραγματοποιείται αποκλειστικά με ηλεκτρονικές συναλλαγές ή μέσω συσκευής, η οποία υποστηρίζει την
τεχνολογία ανέπαφων συναλλαγών, ήτοι, μέσω ιστοσελίδας ή ηλεκτρονικής πλατφόρμας στην οποία δίνεται
η δυνατότητα απευθείας χρέωσης της άυλης ψηφιακής
χρεωστικής κάρτας με τη συμπλήρωση των στοιχείων
της, ή με τη χρήση εφαρμογής σε ηλεκτρονική συσκευή
που υποστηρίζει τη λειτουργία ανέπαφων συναλλαγών
μέσω ασύρματης σύνδεσης δύο συσκευών με απλή
επαφή ή προσέγγισή τους (τεχνολογία NFC - Near Field
Communication).
Άρθρο 7
ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ
1. Το πιστωθέν χρηματικό ποσό δύναται να χρησιμοποιείται αποκλειστικά από τον δικαιούχο για διαμονή,
είτε σε καταλύματα που φέρουν σχετικούς με την παροχή υπηρεσιών διαμονής Κωδικούς Κατηγορίας Εμπόρου
(Merchant Category Codes - MCC) που αναρτώνται στην
σελίδα της Δράσης στην Ενιαία Ψηφιακή Πύλη της Δημόσιας Διοίκησης (gov.gr ΕΨΠ) και επικαιροποιούνται
από την ΚτΠ ΜΑΕ, είτε μέσω ψηφιακής πλατφόρμας, είτε
εκτός ψηφιακής πλατφόρμας. Συγκεκριμένα:
ΕΠΙΛΕΞΙΜΕΣ ΚΑΤΗΓΟΡΙΕΣ ΕΜΠΟΡΟΥ (MCCS)
ΓΙΑ ΤΗ ΔΡΑΣΗ «ΤΟΥΡΙΣΜΟΣ ΓΙΑ ΟΛΟΥΣ 2024»
Κατηγορία εμπόρου/MCC
Περιγραφή δραστηριότητας
3501 έως 3999
Ξενοδοχειακές επιχειρήσεις/καταλύματα
Λοιπές ξενοδοχειακές επιχειρήσεις/καταλύματα
Κατασκηνώσεις αναψυχής και αθλητισμού
Camping
Timeshare Real Estate
2. Ως πάροχος του Προγράμματος νοείται κάθε φυσικό
ή νομικό πρόσωπο, που δύναται να παράσχει υπηρεσίες
διαμονής μέσω της διαδικασίας ανέπαφων συναλλαγών
που ορίζεται στην παρ. 4 του άρθρου 6. Δεν είναι επιλέξιμες επιχειρήσεις οι οποίες διαθέτουν αποκλειστικά
τερματικές συσκευές συναλλαγών (POS) που ανήκουν
στην κατηγορία των Web/Virtual Pos.
3. Ο πάροχος του Προγράμματος οφείλει να διατηρεί
καθ’ όλη τη διάρκεια του Προγράμματος, καθώς και για
διάστημα δύο (2) ετών από την ημερομηνία εξαργύρωσης του ποσού από την κάρτα, τα αναγκαία εκείνα
παραστατικά ή/και άλλα αποδεικτικά, σύμφωνα με τα
οποία το ποσό της επιδότησης που έχει λάβει από την
ψηφιακή κάρτα του δικαιούχου έχει δαπανηθεί αποκλειστικά και μόνο για υπηρεσίες διαμονής. Σε περίπτωση
που διαπιστωθεί σε κατασταλτικό έλεγχο η μη επιλεξιμότητα της δαπάνης, τότε ακολουθείται η διαδικασία
επιστροφής αχρεωστήτως καταβληθέντων από τον πάροχο του ποσού που έλαβε από την επιδότηση μέσω
της άυλης κάρτας. Η επιστροφή γίνεται εντόκως βάσει
των επιτοκίων προεξόφλησης της ΕΕ, με ημερομηνία
αναφοράς την ημερομηνία χορήγησης της ενίσχυσης
(εξαργύρωση του ποσού) και το ποσό που επιστρέφεται
αφορά στο συνολικό ποσό που χορηγήθηκε μέσω της
ψηφιακής κάρτας.
Άρθρο 8
ΔΗΜΟΣΙΑ ΠΡΟΣΚΛΗΣΗ - ΑΝΑΚΟΙΝΩΣΗ
1. Με Δημόσια Πρόσκληση ή Ανακοίνωση, που εκδίδεται από τον Φορέα Υλοποίησης, ανακοινώνονται οι
ημερομηνίες αιτήσεων και προσκαλούνται οι δικαιούχοι
να υποβάλουν αίτηση συμμετοχής στο Πρόγραμμα.
2. Η Δημόσια Πρόσκληση/Ανακοίνωση αναρτάται στον
ιστότοπο του Υπουργείου Τουρισμού (www.mintour.gov.
gr) και στον ιστότοπο του Φορέα Υλοποίησης, ήτοι της
ΚτΠ Μ.Α.Ε. (www.ktpae.gr).
3. Η Δημόσια Πρόσκληση/Ανακοίνωση της παρ. 1 του
παρόντος άρθρου δύναται να τροποποιηθεί με συμπληρωματικές Δημόσιες Προσκλήσεις, που εκδίδονται εντός
των χρονικών ορίων υλοποίησης του Προγράμματος.
Άρθρο 9
ΠΗΓΗ ΧΡΗΜΑΤΟΔΟΤΗΣΗΣ
Το Έργο θα χρηματοδοτηθεί στο σύνολό του από
πόρους του Εθνικού Προγράμματος Ανάπτυξης, μέσω
του Ειδικού Προγράμματος Αντιμετώπισης Έκτακτων
Αναγκών, και συγκεκριμένα με πιστώσεις της συλλογικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 79/08.01.2024
απόφασης ΣΑΝΑ 711 του εθνικού σκέλους του ΠΔΕ, με
φορέα χρηματοδότησης το Υπουργείο Τουρισμού και με
κωδικό Ειδικού Φορέα 1045501-0000000.
Άρθρο 10
ΔΙΑΘΕΣΗ ΔΙΑΔΙΚΤΥΑΚΩΝ ΥΠΗΡΕΣΙΩΝ ΜΕΣΩ ΤΟΥ
ΚΕΝΤΡΟΥ ΔΙΑΛΕΙΤΟΥΡΓΙΚΟΤΗΤΑΣ
1. Οι απαιτούμενες διαλειτουργικότητες διενεργούνται
από το Κέντρο Διαλειτουργικότητας (ΚΕ.Δ.), σύμφωνα
με το άρθρο 84 του ν. 4727/2020 (Α’ 184), το άρθρο 47
του ν. 4623/2019 (Α’ 134) και το ισχύον Πλαίσιο Ασφάλειας Πληροφοριακών Συστημάτων της Γ.Γ.Π.Σ.Ψ.Δ. του
Υπουργείου Ψηφιακής Διακυβέρνησης, την πολιτική ορθής χρήσης διαδικτυακών υπηρεσιών και τις διατάξεις
περί προστασίας δεδομένων προσωπικού χαρακτήρα.
2. Οι απαιτούμενες διαλειτουργικότητες αφορούν στις
εξής περιπτώσεις επαλήθευσης στοιχείων δυνητικών
δικαιούχων του Προγράμματος:
α) Του δεύτερου εδαφίου της παρ. 2 του άρθρου 1,
β) των παρ. 2 και 3 του άρθρου 2 και
γ) της παρ. 3 του άρθρου 3.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Ιανουαρίου 2024
Οι Υπουργοί
Αναπληρωτής Υπουργός      Υφυπουργός
Εθνικής Οικονομίας
Εθνικής Οικονομίας
και Οικονομικών
και Οικονομικών
ΝΙΚΟΛΑΟΣ ΠΑΠΑΘΑΝΑΣΗΣ  ΑΘΑΝΑΣΙΟΣ ΠΕΤΡΑΛΙΑΣ
Υφυπουργός Τουρισμού      Ψηφιακής Διακυβέρνησης
ΕΛΕΝΑ ΡΑΠΤΗ
ΔΗΜΗΤΡΙΟΣ ΠΑΠΑΣΤΕΡΓΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 79/08.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200079.pdf | Tokens: 32221]